Motî:rapwairi — Wikipedia
Motî:rapwairi
(Redjiblé di Motî:rapwairixhmint)
Li mot "rapwairi" est recråxhî sol Wiccionaire
rapwairi (codjowaedje)
I. si rapwairi [v.pr.]
1. si rpoizer a l' ombrire, cwand i fwait foirt tchôd, cwand on-z a bén bouté et k' on sowe des gotes. Ni vos rapwairixhoz nén trop so l' ouxh, ca l' bijhe si leve (A. Lurquin). Loukîz a : rishofler, si rischaper. F. se rafraîchir, reprendre haleine.
2. ridivni pus frisse, tot djåzant do tins, cwand i fwait foirt tchôd. I gn a nosse timps ki s' rapairit (R. Hostin). F. se rafraîchir, se refroidir, fraîchir.
3. si rapåjhter. Il a bén falou tot po k' ele ri rapwairixhe. F. se calmer, s'apaiser, se remettre de ses émotions, reprendre ses esprits.
4. ramoli, tot djåzant del tchå. I fåt ratinde deus djoûs po kel pourcea rapwairixhe. F. amollir, mollir, attendrir.
1. rafrister l' tchôde air, e l' esté, tot djzant d' on frisse vint. Gn a vnou on ptit poy d' air del mer, k' a rapwairi l' waernu. F. rafraîchir.
2. (mot d' mônî) rafroedi (li farene) cwand ele rexhe del boultreye. F. refroidir.
3. rapåjhî. Li mere a waitî d' el rapwairi come elle a seu (L. Mahin). Sôdårds, rapwairixhoz tos ls efants pa ene ledjire caresse (C. Thonet). F. apaiser, tranquiliser.
Etimolodjeye: viebe fwait sol bodje "pais" (disfondowe di "påye"), avou l' betchete ra-, ridner del påye.
| rapwairi, rapwaireye [addj., purade padvant]
1. ripoizé (êye), dishodé (êye). Dji so-st ene miete rapwairi; dji va rprinde mes usteyes et m' bezogne (A. Lurquin). Asteure ki dj' so rapwairi, dji m' riboute a l' ovraedje (L. Pirsoul). F. reposé.
2. rapåjhi (eye). F. calmé, apaisé, tranquilisé.
| rapwairixhaedje [o.n.] no d' fijhaedje et no di çou k' est fwait (accion eyet si adierça) po les viebes "rapwairi" et "si rapwairi". F. rafraichissement, refroidissement, repos à l'ombre, consolation, apaisement.
| rapwairixhmint [o.n.]
1. rapwairixhaedje.
2. frisse abwesson. Nos prindrans on rapwairixhmint. F. rafraîchissement.
Etimolodjeye : cawete -mint, so assaetchance do mot françès, 2006.
rapairi (ricnoxhe li plaece di)
rapwairyî (rimete des sacwès a pwaires)
Prin del pådje «https://wa.wikipedia.org/w/index.php?title=Motî:rapwairi&oldid=338526»
Cisse pådje a stî candjeye pol dierin côp li 06:54 a 24 djanvî 2019.